Serangan Iraq ke atas Kuwait

Serangan ke atas Kuwait yang terjadi pada 2 Ogos, 1990 merujuk pada operasi selama dua hari yang dilakukan oleh Iraq ke atas jirannya iaitu Kuwait, yang mengakibatkan pendudukan Iraq di Kuwait selama tujuh bulan. Serangan ini dan keengganan Iraq untuk berundur daripada Kuwait berdasarkan tarikh akhir yang diberikan oleh Pertubuhan Bangsa Bersatu United Nations Security Council Resolution 660 (Condemning the Invasion of Kuwait by Iraq), S.C. res. 660, 45 U.N. SCOR at 19, U.N. Doc. S/RES/660 (1990) . umn.edu. Retrieved on 12 June 2011 membawa kepada campur tangan tentera Pasukan Bersekutu PBB yang diketuai oleh Amerika Syarikat. Peristiwa ini dikenali sebagai Perang Teluk pertama dan mengakibatkan pengusiran tentera Iraq daripada Kuwait dan kebakaran di lebih 600 buah telaga minyak.

Pada awal tahun 1990, Iraq telah menuduh Kuwait mencuri petroleum Iraq melalui penggerudian condong, walaubagaimanapun beberapa sumber Iraq menunjukan keputusan Saddam Hussein untuk menyerang Kuwait telah dibuat beberapa bulan sebelum serangan sebenar dilakukan. Terdapat beberapa sebab lain yang menyokong tindakan Iraq termasuk ketidakupayaan Iraq untuk membayar semula lebih AS$14 bilion yang telah dipinjam untuk membiayai Perang Iran–Iraq, dan kadar pengeluaran petroleum yang lebih tinggi oleh Kuwait menurunkan pendapatan kepada Iraq. Serangan ini bermula pada 2 Ogos 1990, dan dalam masa dua hari kebanyakan Angkatan Tentera Kuwait telah berjaya dikalahkan oleh Pengawal Republik Iraq atau berundur ke negara jiran Arab Saudi dan Bahrain. Kuwait kemudian diilhak, dan Saddam Hussein mengumumkan beberapa hari kemudian bahawa ia menjadi wilayah ke-19 di Iraq.

Pergerakan penentangan Kuwait
Penduduk Kuwait menubuhkan sebuah pergerakan penentangan bersenjata tempatan selepas pendudukan Iraq di Kuwait. Kebanyakan penduduk Kuwait yang ditangkap, diseksa dan dibunuh semasa tempoh pendudukan ini terdiri daripada orang awam. Kadar korban jiwa di kalangan gerakan penentangan Kuwait jauh lebih tinggi daripada jumlah pasukan tentera Bersekutu dan orang tawanan Barat. Gerakan ini didominasi oleh warganegara biasa yang kekurangan latihan dan pengawasan.

Rujukan

Pautan luar
Iraqi Invasion of Kuwait – A Personal Experience
Aftermath photographs taken by a Kuwaiti journalist in 1991

Category:1990 di Iraq
Category:1990 di Kuwait
Category:Perang Teluk
Category:Sejarah Kuwait
Category:Hubungan Iraq–Kuwait
Category:Sejarah Iraq